
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2276 

12 Σεπτεμβρίου 2013 


ΑΠΟΦΑΣΕΙ Σ 

Αριθμ. 5215.3/01/2013 

Σύσταση και Συγκρότηση Τριμελούς Ειδικού Υπηρεσι¬ 
ακού Συμβουλίου Υπουργείου Ναυτιλίας και Αιγαίου 
και εποπτευόμενων ΝΠΔΔ. 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Της περ. Γ της πργ. 2 του άρθρου 90 και της πργ. 2 
του άρθρου 91 του Ν. 4172/2013 (Α167) «Φορολογία εισο¬ 
δήματος επείγοντα μέτρα εφαρμογής του Ν. 4046/2012, 
του Ν. 4093/2012 και του Ν. 4127/2013 και άλλες διατά¬ 
ξεις» (Α' 167) 

β) Των υποπαραγράφων Ζ.1 και Ζ.2 της παραγράφου Ζ 
του άρθρου πρώτου του Ν. 4093/2012 «Εγκριση Μεσοπρόθε¬ 
σμου Πλαισίου Δημοσιονομικής Στρατηγικής 2013 - 2016 - 
Επείγοντα Μέτρα Εφαρμογής του Ν. 4046/2012 και του 
Μεσοπρόθεσμου Πλαισίου Δημοσιονομικής Στρατηγικής 
2013-2016» (Α'222). 

γ) Των άρθρων 13-15 του Ν. 2690/1999 (Α' 45) «Κύρωση 
του Κώδικα Διοικητικής Διαδικασίας και άλλες διατά¬ 
ξεις», όπως ισχύει. 

δ) Του άρθρου 90 του π.δ. 63/2005 «Κωδικοποίηση 
της νομοθεσίας για την κυβέρνηση και τα κυβερνητικά 
όργανα» (Α' 98). 

ε) Του Ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α'102). 

στ) Του π.δ. 242/1999 «Οργανισμός Υπουργείου Εμπο¬ 
ρικής Ναυτιλίας» (Α' 201), όπως έχει τροποποιηθεί και 
ισχύει. 

ζ) Του π.δ. 175/2002 «Οργανισμός Διάρθρωσης και Λει¬ 
τουργίας Γενικής Γραμματείας Λιμένων και Λιμενικής 
Πολιτικής» (Α'158). 

η) Του π.δ. 110/2001 «Οργανισμός Υπουργείου Αιγαίου» 
(Α'101), όπως έχει τροποποιηθεί και ισχύει. 

0) Του άρθρου 5 του π.δ. 85/2012 «Ίδρυση και μετονο- 
μασία Υπουργείων, μεταφορά και κατάργηση υπηρεσι¬ 
ών» (Α'141), όπως έχει αντικατασταθεί από το άρθρο 1 
του π.δ. 94/2012 (Α'149) και ισχύει. 


ι) Του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 

2. Την υπ’ αριθμ. ΔΙΠΙΔΔ/Β.2/2/οικ.21634/02-08-2013 
(1914Β') απόφαση του Υπουργού Διοικητικής Μεταρ¬ 
ρύθμισης και Ηλεκτρονικής Διακυβέρνησης «Καθορισμός 
της διαδικασίας επιλογής των υπαλλήλων που τίθενται 
σε διαθεσιμότητα, των κριτηρίων επιλογής και κατάτα¬ 
ξής τους, τον τρόπο μοριοδότησής τους και ρύθμιση 
ζητημάτων λειτουργίας του Τριμελούς Συμβουλίου του 
άρθρου 5 παρ. 3 του Ν. 4024/2011 και των Τριμελών 
Ειδικών Υπηρεσιακών Συμβουλίων». 

3. Την υπ’ αριθμ. ΔΙΠΙΔΔ/Β.2/3/οικ.22274/9-8-2013 (ΦΕΚ 
1992/Β/14.8.2013) (Β' 1992) Απόφαση του Υπουργού Διοι¬ 
κητικής Μεταρρύθμισης και Ηλεκτρονικής Διακυβέρνη¬ 
σης «Καθορισμός της διαδικασίας επιλογής των προς 
μετάταξης ή μεταφορά υπαλλήλων, των κριτηρίων 
επιλογής και κατάταξής τους καθώς και του τρόπου 
μοριοδότησής τους». 

4. Την υπ’ αριθμ. ΔΙΠΙΔΔ/Β.2/Δ/10/οικ.22738/16-8-2013 
(ΑΔΑ: ΒΛΩΦΧ-ΖΘΣ) εγκύκλιο του Υπουργείου Διοικητι¬ 
κής Μεταρρύθμισης και Ηλεκτρονικής Διακυβέρνησης 
«Πρόγραμμα κινητικότητας του Ν. 4172/2013». 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Α. Συνιστάται στο Υπουργείο Ναυτιλίας και Αιγαίου 
Τριμελές Ειδικό Υπηρεσιακό Συμβούλιο της περ. Γ της 
πργ. 2 του άρθρου 90 του Ν. 4172/2013 για το Υπουργείο 
Ναυτιλίας και Αιγαίου και τα Νομικά Πρόσωπα επο- 
πτείας του, με έδρα το Κεντρικό Κατάστημα στέγασης 
των Υπηρεσιών του Υπουργείου στον Πειραιά (Πύλη Ε2, 
Κεντρικός Λιμένας Πειραιά). 

Β. Το Τριμελές Ειδικό Υπηρεσιακό Συμβούλιο συγκρο¬ 
τείται ως ακολούθως: 

α.'Ενα μέλος του ΑΣΕΠ, ως Πρόεδρο, με τον αναπλη¬ 
ρωτή του. 

β. Τον Προϊστάμενο της Γενικής Διεύθυνσης Διοικη¬ 
τικής Υποστήριξης ή της Διεύθυνσης Διοικητικού, ως 
εισηγητή, με τον αναπληρωτή του. 

γ. Έναν Προϊστάμενο Διεύθυνσης, ως μέλος, με τον 
αναπληρωτή του. 

Γ. Γραμματέας του Τριμελούς Ειδικού Υπηρεσιακού 
Συμβουλίου ορίζεται υπάλληλος κατηγορίας ΠΕ ή ΤΕ 
του Υπουργείου Ναυτιλίας και Αιγαίου, με τον αναπλη¬ 
ρωτή του. 

Δ.Έργο του Τριμελούς Ειδικού Υπηρεσιακού Συμβου¬ 
λίου είναι η αποτίμηση των προσόντων των υπαλλήλων 
και η κατάρτιση βαθμολογικών πινάκων κατά κατηγορία, 
κλάδο ή ειδικότητα, με τη λειτουργική, διοικητική και 
μηχανογραφική υποστήριξη του ΑΣΕΠ, τόσο για τη θέση 
τους σε διαθεσιμότητα όσο και για τη μετάταξή τους/ 
μεταφορά τους σε φορείς του Δημοσίου. 

Ε. Η θητεία του Ειδικού Τριμελούς Συμβουλίου είναι 
τετραετής και λήγει την 31η Δεκεμβρίου του τέταρ¬ 


του έτους της θητείας του. Η θητεία αυτή μπορεί να 
παρατείνεται για δύο ακόμη χρόνια με απόφαση του 
Υπουργού Ναυτιλίας και Αιγαίου. 

Η πρώτη θητεία του Ειδικού Τριμελούς Συμβουλίου 
αρχίζει από την έκδοση της απόφασης συγκρότησής 
του και λήγει 31-12-2017. 

ΣΤ. Για τη συγκρότηση, τη σύνθεση, τις συνεδριάσεις, 
τη λειτουργία και τις πράξεις του Τριμελούς Ειδικού 
Υπηρεσιακού Συμβουλίου εφαρμόζονται κατά τα λοι¬ 
πά οι διατάξεις του κώδικα Διοικητικής Διαδικασίας 
(Ν. 2690/1999). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 10 Σεπτεμβρίου 2013 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

